蘇韻姿

蘇韻姿係香港嘅女藝人，2016年年度香港小姐競選殿軍，依家係無綫電視女藝員。

簡歷
蘇韻姿喺加拿大多倫多出世同成長，喺安大略京士頓嘅皇后大學畢業，主修戲劇，副修音樂。

2015年，蘇韻姿參加由加拿大新時代電視主辦嘅星秀動全城歌唱比賽攞亞軍而開始出名，跟住曾經做過電視節目主持同客串過加拿大電視劇。

2016年，蘇韻姿到香港參選香港小姐競選，攞到殿軍名次，留喺香港發展，入讀無綫電視嘅2016年演藝進修班，2017年開始幫無綫電視拍電視劇，頭一套作品係處境劇《愛·回家之開心速遞》入面做第三女主角熊心如，戲份幾重。同年3月蘇韻姿因為右頸生良性腫瘤，要請假做手術割咗佢，留低少少疤痕。劇入面熊心如係個乖乖女高材生，但偶然都會有比較性感嘅演出，譬如試過著護士cosplay衫，又試過喺沙灘著三點式游水衫，都引起觀眾嘅留意。之後佢個角色被安排同阮政峰飾演嘅池子孝做情侶，而兩個人喺戲外都玩得好埋，被觀眾懷疑佢哋戲假情真秘密拍拖。

演出

電視劇

綜藝節目

網絡節目

廣告

其他

2016香港小姐競選- 5號蘇韻姿So Andrea Wen Chi
《星秀動全城2015》
《2016香港小姐競選決賽：5號蘇韻姿－我要做你Girlfriend》
《蘇韻姿眼紅紅：四強已很滿足》

2016年度香港小姐競選佳麗
無綫電視女藝員
加拿大唐人
皇后大學舊生
祖籍潮汕
韻姿